PATVIRTINTA

Skuodo rajono savivaldybės tarybos

2019 m. vasario 18 d. sprendimu Nr. T10-16/T9-

**SKUODO RAJONO SAVIVALDYBĖS TARYBOS KONTROLĖS KOMITETO VEIKLOS 2018 METŲ ATASKAITA**

Kontrolės komitetas, vadovaudamasis Lietuvos Respublikos vietos savivaldos įstatymo 14 straipsnio 4 dalies 8 punktu, teikia veiklos 2018 metų ataskaitą.

Kontrolės komiteto sudėtis 2018 metais nesikeitė. Kontrolės komitete dirbo 5 tarybos nariai: Stasys Vainoras (komiteto pirmininkas), Vytautas Būtė (pirmininko pavaduotojas), nariai: Bronislovas Anužis, Daiva Budrienė, Edvardas Karečka.

Kontrolės komitetas 2018 metais dirbo pagal Savivaldybės tarybos 2018 m. sausio 25 d. sprendimu[[1]](#footnote-1) patvirtintą veiklos programą. Per ataskaitinį laikotarpį įvyko trys Kontrolės komiteto posėdžiai, kurių metu buvo svarstomi veiklos programoje numatyti klausimai: Kontrolės ir audito tarnybos 2018 metų veiklos plano vykdymo svarstymas, atliktų auditų rezultatų, pateiktų rekomendacijų įgyvendinimo aptarimas, Kontrolės ir audito tarnybos ateinančių metų veiklos planui vykdyti reikalingų asignavimų įvertinimas, susipažinimas su Skuodo rajono savivaldybės administracijos centralizuotos vidaus audito tarnybos atliktais auditais, Kontrolės ir audito tarnybos veiklos 2019 metų plano bei veiklos 2017 metų ataskaitos svarstymas ir kt.

Kontrolės komitetas 2018 metų posėdžiuose svarstė aktualius klausimus. Kiekviename komiteto posėdyje buvo svarstomi Kontrolės ir audito tarnybos atliktų auditų rezultatai. Pagrindinės atliktų auditų temos: Savivaldybės konsoliduotųjų ataskaitų rinkinio teisingumo vertinimas, savivaldybės biudžeto lėšų ir turto naudojimo teisėtumo vertinimas, didžiausio leistino pareigybių skaičiaus nustatymo Skuodo rajono savivaldybės biudžetinėse įstaigose optimalumo vertinimas, socialinio būsto fondo plėtros rajone vertinimas, asignavimų panaudojimo programų įgyvendinimui seniūnijose vertinimas ir kt. Taip pat buvo nagrinėjamos pagrindinės Savivaldybės administracijos bei kitų įstaigų veiklos problemos, subjektams pateiktų rekomendacijų įgyvendinimo procesas, aptariama Centralizuotos vidaus audito tarnybos 2018 m. veikla bei ateinančių metų planuojami auditai ir patikrinimai.

Nuolat buvo atliekama Kontrolės ir audito tarnybos 2018 m. plano vykdymo kontrolė. Buvo stebima, ar veikla vykdoma pagal patvirtintą veiklos planą. Nustatyta, kad per ataskaitinį laikotarpį Kontrolės ir audito tarnyba atliko visus veiklos plane numatytus auditus ir patikrinimus, vykdė kitas numatytas veiklas.

Taip pat buvo apsvarstytas Kontrolės ir audito tarnybos veiklos 2019 metų plano projektas. Išklausius, kokiuose subjektuose ir kokiose srityse yra numatomi auditai ir patikrinimai, planui buvo pritarta.

Kontrolės komiteto pirmininkas Stasys Vainoras

Kristina Nikartienė, (8 440) 45 561

1. Skuodo rajono savivaldybės tarybos 2018 m. sausio 25 d. sprendimas Nr. T9-6 „Dėl Skuodo rajono savivaldybės tarybos Kontrolės komiteto veiklos 2018 metų programos patvirtinimo“. [↑](#footnote-ref-1)